  Майя Бывальцева 2016-тӥ ар кутсконысен 39 миллион манет штрафъёс тыризы Удмуртиысь водительёс руль сьӧрын юыса ветлэмзы понна. Сомында коньдон кыскемын 1 сюрс 286 ужъёсъя, ивортэ Россиысь Суд приставъёслэн федерал ёзэссылэн элькунъя управлениезлэн пресс-службаез. Пунэме кылем 2 сюрс 500 адями кунгож сӧры потамлэсь алэмын. 74 муртлэсь автомобилез нуллыны эрикрадзэ уретӥзы (ньылез штрафъёссэс соку ик тыризы, оглом 120 сюрс манет тыр). 267 водительёс штраф тыронлэсь палэнскизы, 181-зэ со понна пытсэтазы. Пытсэт улэ ӵемгес шедьылӥзы Алнаш ёросын улӥсьёс (29 адями), Дэри ёросын (18 адями), Камбарка, Красногорск ёросъёсын (быдэн 15 адями), Шаркан ёросын (14 адями). Ижкарын сыӵеос тужгес трос Ленин ёросын — 15 мурт. Тегъёс: Авто Удмуртия судприставъёс  